open-index/open-wikipedia-markdown huggingface dataset:
Orithales

* 

***Orithales*** er en slekt av biller som hører til familien smellere (Elateridae).

## Utseende
En middelsstor (ca. 10 millimeter), avlang, blank, svart smeller. **Hodet** er kort og bredt, med små fasettøyne, hos noen arter er disse rundet utstående. Antennene er lange og kraftig sagtakkede til svakt kamformede hos hannen, kortere og mer moderat sagtakkede hos hunnen. **Brystskjoldet** (pronotum) er mer eller mindre firkantet sett ovenfra, gjerne omtrent så langt som bredt. Sidekantene er tydelig markerte, og bakhjørnene spisst, litt skrått tilbaketrukket. **Dekkvingene** er langsmale, omtrent så brede som brystskjoldet, med tydelige lengdestriper.

**Larvene** er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

## Levevis
Smellernes larver lever i jorda eller i død ved. Hva de spiser kan variere – noen arter synes å være hovedsakelig planteetere, og enkelte kan være brysomme skadedyr, andre er rovdyr. Mange arter bruker flere år på larveutviklingen. De voksne billene flyr godt og treffes ofte flygende, på blomster eller i vegetasjonen.

## Utbredelse
Arten har en den palearktiske sone utbredelse. Den er utbredt i hele Norge.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien smellere, Elateridae
***** Underfamilien tannsmellere, Dendrometrinae Gistel, 1856
****** Stammen Prosternini Gistel, 1856 - noe ganger regnet som en egen underfamilie, Prosterninae
******* Slekten ***Orithales*** Kiesenwetter, 1858
******** Sagsmeller, *[[Orithales serraticornis]]* (Paykull, 1800)

## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki. 
* Zahradník, J. og Chvála, M. 1991. *Teknologisk forlags store bok om insekter*. N.W. Damm. Om smellere, side 282-287.

## Eksterne lenker
* 
*
Cesie Hetland

**Berthe Christine «Cesie» Hetland** (født 16. januar 1874 i Stavanger) var en norsk skuespillerinne.

## Familie
Cesie Hetland var datter av styrmann Alexander Olai Hetland og jordmor Berthe Christine Pedersen. Hun var søster av skuespiller Thurid Hetland. Hun ble i 1899 gift med tannlege Olaf Ragnvald Døvle (1872-1925), sønn av skuespillerne Olaf Døvle og Amalie Unsrud. Cesie og Olaf Ragnvald Døvle fikk datteren Astrid sammen.

## Liv og virke
Cesie Hetland medvirket i Iduns Julekomedie, skoleteatret ved Stavanger katedralskole på Kongsgård i 1891 og 1892.

Hun fikk sin offisielle scenedebut 17. mars 1895 på Den Nationale Scene i Bergen, i stykket *Løgnersken*. Cesie Hetland var ansatt ved Den Nationale Scene til 1899, og igjen i sesongen 1901-1902. Deretter trakk hun seg tilbake fra teaterscenen.

Cesie Hetland bekledte ofte mindre roller i teateroppsetningene hun medvirket i, men på grunn av hennes behagelige sangstemme ble hun ofte benyttet i ulike syngestykker, blant annet som *Ragnhild* i *Fjeldeventyret*. Hun slapp også til i flere talestykker, som *Grete* i *Faddergaven*, *Gedske Klokkers* i *Barselstuen* og *fru Wilton* i *[[John Gabriel Borkman]]*.

I forbindelse med at hun trakk seg fra teaterscenen i 1901, ble det gjengitt en liten passasje om Cesie Døvle: «Jeg er svært glad i Teatret, men endnu mere glad i denne,» siger fru Døvle og sætter lille Astrid paa Fanget … Astrid er to Aar, har lysegult Haar og store blaa Øine og skjønner seg ikke det minste paa Theater … Herregud!

Cesie Hetland flyttet senere til Sverige.

## Roller i utvalg
**Germaine* i *Cornevilles Klokker* av Clairville og Gabet
**Fragoletto* i operetten *Røverne* av Henri Meilhac, Ludovic Halévy og Jacques Offenbach
**Ingeborg* i *Ungdomsleg* av Frederik Leth Hansen
**Grete Hoppestad* i *Faddergaven* av Peter Egge
**Gedske Klokkers* i *Barselstuen* av Ludvig Holberg
**fru Wilton* i *[[John Gabriel Borkman]]* av Henrik Ibsen (1897)
**Pigen* i *Damen fra Ostende* av Oscar Blumenthal og Gustav Kadelburg
**fru Tygesen* i *[[Geografi og Kærlighed]]* av Bjørnstjerne Bjørnson (1899)
**Ragnhild* i *Fjeldeventyret* av Henrik Anker Bjerregaard (1899)
**fru Lynge* i *[[Samfundets Støtter]]* av Henrik Ibsen (1901)

## Referanser


## Kilder
* 
* 

## Eksterne lenker
*The Ibsen Stage Performance Database
Fábio da Silva Bordignon

**Fábio da Silva Bordignon** (født 20. juni 1992 i São Gonçalo) er en brasiliansk funksjonshemmet friidrettsutøver, som konkurrerer i klasse T35, som er for utøvere med koordineringsvansker, grunnet hypertoni, ataksi eller atetose eller cerebral parese, men som *ikke* sitter i rullestol. Han konkurrerer hovedsakelig på sprintdistanser. 

## Bakgrunn
Bordigon har cerebral parese, som i hans tilfelle påvirker beina og venstre arm. Han begynte med friidrett i 2014. Før dette spilte han fotball 7-a-side, og deltok i denne idretten under Paralympiske sommerleker 2012, der Brasil tapte bronsefinalen mot Iran. Han er gift og har en datter født i 2013.

## Idrettskarriere
Bordignon deltok i Paralympiske sommerleker 2016 i Rio de Janeiro, der han fikk sølv i 100 og 200 meter i klassen T35. Ukrainske Ihor Tsvietov vant begge disse øvelsene. Under Para-VM i friidrett 2017 i London fikk han bronse på 200 meter og kom på fjerdeplass på 100 meter. 

Han deltok i Parapanamerikanske leker 2019 i Lima i Peru, og fikk der gull på 100 meter og bronse på 200 meter.

## Referanser


## Kilder
*  Profil hos IPC
*  Lima 2019 - Fabio da Silva 
*  Rio 2016 - Fabio da Silva Bordignon
Vitenskapsåret 1561

**Vitenskapsåret 1561** er en oversikt over hendelser, prisvinnere, fødte og avdøde personer med tilknytning til vitenskap i 1561.

## Geografi
* Girolamo Ruscelli fikk publisert «Geografia di Tolomeo, trad. dal greco in italiano», en oversettelse av Klaudios Ptolemaios' verk «Geographia». Venezia.
* Bartolomeu Velho laget et verdenskart for Sebastian I av Portugal.

## Botanikk
* Valerius Cordus fikk publisert verket «Annotationes in Pedacii Dioscoridis de Materia medica libros V» (*Merknader i [[Dioskorides|Pedanius Dioskorides]] om medisiner, fem bøker*) posthumt, med beskrivelsen av 500 planter. Wittenberg.

## Alkymi
* Guglielmo Gratarolo fikk publisert læreboken «Verae alchemiae artisque metallicae, citra aenigmata, doctrina». Basel.

## Medisin
* Ambroise Paré fikk publisert to verk: «Anatomie universelle du corps humain» (*Menneskekroppens universelle anatomi*) og «La méthode curative des playes et fractures de la test humaine, avec les pourtraicts des instruments nécessaires pour la curation d'icelle.» (*Legende metode for sår og brudd på mennesker, med bilder av instrumenter som er nødvendige for legingen*). Paris.
* Gabriele Falloppio fikk publisert verket «Observationes anatomicae» i Venezia, det eneste som ble trykket mens han fortsatt levde.

## Fødsler

|-
|Januar
|6. || Thomas Fincke || dansk || matematiker og lege ||align=center|95 || 1656 || 
|}
* 22. januar – Francis Bacon (død 1626), engelsk filosof.
* 29. mars – Santorio Santorio (død 1636), italiensk lege.
* 24. august – Bartholomaeus Pitiscus (død 1613), tysk matematiker.
* 25. august – Philippe van Lansberge (død 1632), flamsk astronom.
* 29. september – Adriaan van Roomen (død 1615), flamsk matematiker.
* 8. oktober *(dåp)* – Edward Wright (død 1615), engelsk matematiker.

## Bildegalleri

Thomas_Fincke.jpeg|Thomas Fincke(1561–1656)


## Referanser
Citybox

**Citybox AS** er en norsk hotellkjede med opphav i Bergen. Selskapet hadde ved utgangen av 2025 ti hoteller; to i Bergen og ett i hver av byene Oslo, Stockholm, Kristiansand, Tallinn, Helsinki, Brussel, Antwerpen og København.   

## Eierskap
Kjeden eies per 2024 av AS Smith Sivertsen og Eivind Hjulstad.  

I 2023 og 2024 gjennomførte hotellkjeden emisjoner i samarbeid med Dealflow for å sikre fremtidig vekst. I 2024 gikk AS Smith Sivertsen inn med 10&nbsp;MNOK, Herman Friele med 10&nbsp;MNOK og Rica Eiendom med 6&nbsp;MNOK. I tillegg fikk selskapet inn 220 andre med investeringer fra 1&nbsp;MNOK og nedover. 

## Historikk
Citybox AS åpnet i 2006 sitt første hotell, Citybox Bergen, og i 2013 åpnet hotellkjeden sitt første hotell i Oslo.

I mai 2019 åpnet Citybox AS sitt andre hotell i Bergen, Citybox Danmarksplass. Citybox Tallinn som åpnet i august 2020, var hotellkjedens første hotell utenfor Norge. I 2021 åpnet Citybox Lite Kristiansand og Citybox Antwerpen, og i februar 2024 åpnet Citybox Helsinki. 

Sommeren 2024 åpnet hotellkjeden ytterligere to hoteller, Citybox Stockholm og Citybox Brussel.

## Utmerkelser
Citybox' hoteller har flere ganger fått utmerkelsen «Årets gasellebedrift»:
* Citybox Oslo Gasellebedrift 2017
* Citybox Oslo Gasellebedrift 2018
* Citybox Oslo Gasellebedrift 2019
* Citybox Bergen Gasellebedrift 2019
* Citybox Bergen Gasellebedrift 2020

## Referanser
75. kommando- og kontrollbrigade

**75. kommando- og kontrollbrigade** (russisk:75-я бригада управления) er en sambandsbrigade underlagt 36. arme. Brigaden er forlagt til garnisonen Ulan-Ude i Burjatia.

## Organisasjon
Standardoppsett for kommando- og kontrollbrigade i de russiske væpnede styrker

## Referanser
Cyclocephala paraflora

***Cyclocephala paraflora*** er en bille som hører til gruppen hornbiller i familien skarabider (Scarabaeidae).

## Utseende
Biller i slekten *[[Cyclocephala]]* er små til middelsstore, blanke, gjerne rødlige eller gulaktige hornbiller. Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede. Hos denne arten er hode, pronotum og bein rødbrune, dekkvingene gulhvite til brungule, "skuldre", sidekant, søm og en rund flekk litt bak midten er svarte.

## Levevis
De voksne billene er nattaktive og kommer til lys. I alle fall noen arter besøker blomster (for eksempel på planter i myrkonglefamilien) og kan være viktige pollinatorer. Larvene er kjent bare for et fåtall av artene, disse lever i jorda og eter på gressrøtter.

## Utbredelse
Arten er utbredt i Brasil, Ecuador og Peru.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Cyclocephalini 
******* Slekten *[[Cyclocephala]]* Latreille, 1829
******** ***Cyclocephala paraflora*** Martinez, 1978

## Kilder
* Generic Guide to New World Scarab Beetles - *Cyclocephala* http://museum.unl.edu/research/entomology/Guide/Scarabaeoidea/Scarabaeidae/Dynastinae/Dynastinae-Tribes/Cyclocephalini/Cyclocephala/Cyclocephala.html

## Eksterne lenker
* Dynastidae du monde- nettside om arten
* Nettside om arten
* 
*
Lanto Griffin

**Lanto Griffin** (født 1988) er en amerikansk golfspiller på PGA-touren.

Griffin kvalifiserte seg til PGA-touren 2019/20 ved å ende på sjetteplass på Korn Ferry-touren 2019, bak blant andre nordmannen Kristoffer Ventura, godt hjulpet av seieren på Robert Trent Jones Golf Trail Championship i april 2018.

13. oktober 2019 vant han sin første PGA-tourseier under Houston Open, etter å ha endt topp-20 i alle de fire første turneringene for sesongen; A Military Tribute at The Greenbrier, Sanderson Farms Championship, Safeway Open og Shriners Hospitals for Children Open.

## Referanser


## Eksterne lenker
*
John Halvorsen Øverkil

**John Halvorsen Øverkil** (født 23. desember 1847 i Hegra, død 6. februar 1899 samme sted) var en norsk lærer og gårdbruker som var ordfører i Hegra herred 1894–1897. Øverkil var venstremann.

Han var enebarn av lærer, gårdbruker og ordfører Halvor Johnsen Øverkil og hustru Sigrid Johnsdatter Øverkil. Han overtok gården Øverkil etter foreldrene. Han giftet seg i 1874 med Gurina Gunnarsdatter Fordalsnes. De fikk ni barn.

Han arvet foreldrenes engasjement for målsaken, og ble en kjent dikter i dalføret. «John Øverkil var en rikt utrustet mann med store evner og muligheter for å skape seg et landskjent navn», mente Ivar Nilssen Værnesbranden.

Han døde av tuberkulose i 1899, knapt 51 år gammel.

## Referanser
Geir-Aage Jacobsen

**Geir-Aage Jacobsen** (født 1972) er en norsk tidligere judoutøver som representerte Asker JK og Bergkameratene.

Han vant 24 NM-gull i perioden 1991–2009. Han vant kongepokalen i 1997 og 2002.

## Medaljer i norske mesterskap

## Referanser
Kay Otto Nilssen

**Kay Otto Nilssen** (født 1962) er en norsk tidligere judoutøver som representerte Vennesla JK.

Han vant 15 NM-gull i perioden 1979–1995. Han vant kongepokalen i 1983, 1985, 1990 og 1995.

## Medaljer i norske mesterskap

## Referanser
Jakob Svendsen Gimre

**Jakob Svendsen Gimre** (født 16. september 1865 i Sola, død 12. juli 1931 samme sted) var en norsk gårdbruker og politiker (H) som var stortingsrepresentant for Rogalands landdistrikter fra 1922 til 1927.

Han var sønn av gårdbruker Svend Jakobsen Gimre og hustru Bergitte Mikalsdatter. Han gikk amtsskolen for Jæren og Dalane, og overtok i 1888 farsgården på Gimra i Sola. Han var ugift.

Han ble tidlig politisk interessert, og ble valgt inn i Håland herredsstyre i 1893. Bortsett fra tre år satt han i herredsstyret frem til sin død. Gimre var ordfører i Håland herred 1914–1916, 1923–1925 og 1929–1930 og varaordfører 1908–1913 og 1920–1922. Han var også direktør (styremedlem) i Håland sparebank og takstmann for Norges Hypotekbank.

Han var stortingsrepresentant for Rogalands landdistrikter 1922–1927, og satt hele tiden i Stortingets landbrukskomité. Han nøt stor personlig tillit i hjembygda, men ville ikke binde seg til å støtte hverken forbudssaken eller landsmålssaken.

I 1930 ble Håland herred delt i Sola og Madla herreder. Gimre ble den første ordføreren i Sola herred, men kom ikke til å fungere i vervet på grunn av sykdom. Han døde i juli 1931.

## Referanser


## Eksterne lenker
*
11. selvstendige stridsvognregiment

**11. selvstendige stridsvognregiment** (russisk: 11 отдельный танковый полк) er underlagt 11. armékorps i Kaliningrad oblast, Vestre militærdistrikt, Russland. Regimentet er forlagt til byen Gusev og har stridsvogner av typen T-72, T-72B og T-72B3.

## Referanser
Albin Dal

**Albin Dal** (født 1984) er en norsk tidligere judoutøver som representerte Ippon JK.

Han vant tolv NM-gull og fire NM-sølv i perioden 2000–2012. Han vant kongepokalen i 2006, 2010 og 2012.

## Medaljer i norske mesterskap

## Referanser
Ommatomenus

* Se systematisk inndeling

***Ommatomenus*** er en slekt av biller som hører til familien trebukker (Cerambycidae).  Slekten omfatter bare én kjent art fra India.

## Utseende
Store, avlange, rødbrune trebukker. Hodet har fremstrakte, men ikke npoe særlig forstørrede kjever, fasettøynene er store og dekker det meste av hodets overside. Antennene er litt kortere enn kroppen, de ytterste leddene med et utspring i spissen. Pronotum er mye bredere enn langt, smalere enn dekkvingene, firkantet, noe foran midten med en skarp, bakoverrettet krok. Dekkvingene er bredest i midten, litt læraktige, uten punktrader.

## Levevis
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

## Utbredelse
Artene er utbredt i tropisk Afrika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien sagbukker, Prioninae Latreille, 1802  
******* Stammen Acanthophorini Thomson, 1864
******** Slekten *Ommatomenus* Higgins, 1869
********* *[[Ommatomenus longipennis]]* (Hope, 1843)
********* *[[Ommatomenus megalops]]* (White, 1853)
********* *[[Ommatomenus quentinvilliersorum]]* Boyer, 2016

## Kilder
* Liste over artene

## Eksterne lenker
* 
* Bilde av ''Ommatomenus megalops''
*
Nocalusa

* Se systematisk inndeling

***Nocalusa*** er en slekt av biller som hører til familien trebukker (Cerambycidae).

## Utseende
En nokså stor (34 millimeter) trebukk. Bare hunnen er kjent. Hode, antenner og pronotum er mørkbrunlige med et fiolett skjær. Antennene er ganske kraftige, omtrent halvparten så lange som kroppen. Pronotum er firkantet, betydelig bredere enn langt, med en butt tann midt på hver sidekant. Dekkvingene er forkortede og dekker ikke de tre bakerste bakkroppsleddene, brungule, tett og grovt punkterte. Beina er gulbrune, middels lange.
  

## Utbredelse
Artene er kjent fra Colombia og Bolivia (La Paz).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien sagbukker, Prioninae Latreille, 1802  
******* Stammen Anacolini Thomson, 1857
******** Slekten *Nocalusa* Santos-Silva & Galileo, 2018
********* *[[Nocalusa prodigiosa]]* Santos-Silva & Galileo, 2018 - Bolivia
********* *[[Nocalusa santossilvai]]* Delahaye, 2019 - Colombia

## Kilder
* Liste over artene

## Eksterne lenker
* 
* Bilder av artene
Swingers

***Swingers*** er en norsk komedie fra 2019.

## Handling
Historien følger to forskjellige samboer-par som kjeder seg i forholdene deres, og de bestemmer seg for å delta på den samme Swinging-festen. Men det viser seg etter hvert at denne sammenkomsten ikke utvikler som samboerne hadde trodd.

## Skuespillere
* Zahid Ali som Ulf-André
* Evy Kasseth Røsten som Veronika
* Aleksandra Ørbeck-Nilssen som Solveig
* Mikkel Bratt Silset som Torvald
* Morten Ramm som Inge
* Kristine Ullebø som Irene
* Stig Frode Henriksen som Tim
* Ane Norum Kvistad som en RBK-supporter

## Anmeldelser
* Anmeldelse i Verdens Gang 
* Anmeldelse i Dagbladet 
* Anmeldelse i Filmpolitiet 
* Anmeldelse i Stavanger Aftenblad 
* Anmeldelse i Dagsavisen 
* Anmeldelse  i Adresseavisen 
* Anmeldelse i Filmmagasinet 
* Anmeldelse  i iTromsø 

## Eksterne lenker
*
Alert Holtman

**Alert Holtman** (født 1978) er en judoutøver fra Groningen i Nederland. Han bor i Oslo og representerer Oslo JK.

Han vant 10 NM-gull i perioden 2013–2017. Han vant kongepokalen i 2013, 2015 og 2017.

## Medaljer i norske mesterskap

## Referanser
Alexander Aamodt

**Alexander Aamodt** (født 1973) er en norsk judoutøver som representerer Ippon Judoklubb i Bærum.

Han vant seks NM-gull og ti NM-medaljer i perioden 1991–2018. Han vant kongepokalen i 1994 og 1998.

## Medaljer i norske mesterskap

## Referanser
Arnstein Brekke

**Arnstein Brekke** (født 1973) er en norsk judoutøver fra Haugesund som har representert Haugaland JK og Haugesund AK.

Han vant to NM-gull og sju NM-medaljer i perioden 1993–2018.

## Medaljer i norske mesterskap

## Referanser
Eva Moberg

**Eva Moberg** (født 14. februar 1932 i Stockholm i Sverige, død 22. mai 2011 i Stockholm i Sverige) var en svensk journalist, forfatter, spaltist og manusforfatter. 

## Liv og arbeid
Moberg ble født i Stockholm og er datteren til forfatteren Vilhelm Moberg og Margareta Törnqvist. Hun gikk ut av videregående skole i 1952, og i 1963 ble hun lisensiat i litteraturhistorie, religionshistorie og praktisk filosofi. Hennes avhandling omhandlet den franske forfatteren Colettes syn på forholdene mellom kjønnene. Hun var redaktør for Fredrika Bremer-förbundets tidsskrift, *Hertha* (1960-1963), kulturredaktør i ukeavisen Vi (1967-1976), og spaltist i Dagens Nyheter (1976-1992). Hun har skrevet om samfunnsproblemer, politikk, og etiske spørsmål. Fra 1968 til 1970 var hun ansatt som manusforfatter for Sveriges Television, hvor hun blant annet skrev en rekke kjente TV-revyer og situasjonskomedier.

Moberg var en tidlig deltaker i debatten om likestilling i Sverige. I 1961 publiserte hun artikkelen "Kvinnans villkorliga frigivning", som satte i gang en intens og langvarig debatt om mannens og kvinnens stilling i familien og samfunnet generelt. Artikkelen ble ansett som starten på nyfeminismen i Sverige. I artikkelen argumenterte hun for at likestillingen mellom menn og kvinner hadde fortsatt en lang vei å gå, ettersom det fortsatt var forventet at kvinner skulle gifte seg og ta seg av både hus og barn. På midten av 60-tallet ble Moberg medlem i Gruppe 222, en løst sammensatt aktivistgruppe for likestilling. Gruppe 222s og Mobergs idéer om et likestilt samfunn kritiserte den tradisjonelle mannsrollen; de hevdet at det ikke bare var kvinnen som måtte bli frigjort, men også mannen.

Fra 1964 til 1976 var Moberg gift med TV-produsenten Hans Hederberg, som hun også fikk en datter med i 1966. Fra 1981 og fram til sin død, var Moberg samboer med dramatikeren og journalisten, Gottfried Grafström.

## Referanser
Amoc (rapper)

**Amoc** (Mikkâl Antti Morottaja) (født 1984) er en enaresamisk musiker. Han er kjent for å rappe på det utrydningstruede språket enaresamisk. Hans artistnavn er et akronym for Aanaar Master of the Ceremony. Han ble utnevnt til Finlands Unge Europeer 2007.

## Biografi
Amoc er av etnisk finsk samt samisk avstamning. I tillegg til rapping på enaresamisk, har Amoc også lært språket under skolegang i Enare. Han har også studert filmproduksjon i Enare.

Hans far er Matti Morottaja, en fremtredende forfatter, sosial aktivist og politiker i det samiske samfunnet i Enare som fokuserer på å bevare sitt språk og sin identitet.

## Stil og innflytelse
I tillegg til at han rapper på sitt eget språk skiller Amoc seg også fra de fleste andre finske rappere med sine rå og provoserende tekster. Mange av hans sanger er laget i fortellende stil, med tekster som fokuserer på redsel, død, drap, monstre, samisk mytologi og fantasi. 

Han har oppgitt Tech N9ne, Necro, Jedi Mind Tricks, Rammstein og Eminem som artister han har vært inspirert av.

## Diskografi

### Album

* *Amok-Kaččâm* (2007)

## Referanser


## Eksterne lenker
* 
* 
* Helsingin Sanomat - ''Rapper uses Sámi language to express defiance''
* Ministry for Foreign Affairs of Finland - ''Amoc is rapping the Sámi language onto the map''
* University of Tampere - ''Rapping in the Inari Sámi language''
* Vice.com - ''Gory Days | MC Amoc is bringing back the dead''
Berit Marit Hætta

**Berit Marit Hætta** (født 1948) er en illustratør og kostymedesigner. Hun har laget kostymer for Beaivváš Sámi Našunálateáhter. Hun utgjorde også som en av medlemmene i den legendariske Masi-gruppen, en kunstnergruppe i 1970-årene. 

Hætta illustrerte også den første barneboken på nordsamisk; *Ammul ja álit oarbmealli.* Boken kom ut i 1976, skrevet av Marry Aslaksdatter Somby.

## Priser
Aage Gaup og Berit Marit Hætta vant Heddaprisen i 2000 i kategorien beste scenografi/kostymedesign for deres scenografi (Gaup) og kostymedesign (Hætta) til forestillingen *Vølunds kvad* (på det samiske språket: *Volundda muitalus*) av *The Norwegian National Sami Theatre Company Beaivváš*, produsert i 2000.

## Referanser
Baltic News Service

**Baltic News Service** (BNS) er det største nyhetsbyrå som opererer i de Baltiske stater. Grunnlagt i april 1990 av en gruppe studenter (administrerende direktør Allan Martinson) som forsøkte å informere utenlandske korrespondenter i Moskva om utviklingen i de Baltiske lands kamp for uavhengighet fra Sovjetunionen. Innen et par måneder hadde byrået fått anerkjennelse fra flere Vestlige media.

I dag er BNS er et holdingselskap for separate organisasjoner i Estland, Latvia og Litauen.

## Referanser


## Eksterne lenker

* BNS Estland
* BNS Latvia
* BNS Litauen
Psalidocoptus

* se Systematisk inndeling

***Psalidocoptus*** er en slekt av biller som hører til familien trebukker (Cerambycidae).

## Utseende
En nokså stor, kraftig, matt, mørkt brunlig trebukk. Kjevene er ikke påfallende forstørrede. Antennene er nokså kraftige, litt over halvparten så lange som kroppen. Fasettøynene er nokså små, ikke utstikkende. Pronotum er bredere enn langt, sekskantet med to pigger på hver side. Dekkvingne er rundede, nærmest ovale, i spissen med to tenner. Beina er forholdsvis lange.

## Utbredelse
Arten lever på Vanuatu.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien sagbukker, Prioninae Latreille, 1802  
******* Stammen Prionini
******** Slekten *Psalidocoptus* White, 1856
********* *[[Psalidocoptus scaber]]* White, 1856

## Kilder
* Bilde av arten
## Eksterne lenker
*
Psilotarsus

* Se systematisk inndeling

***Psilotarsus*** er en slekt av biller som hører til familien trebukker (Cerambycidae).

## Utseende
Nokså store (Gjerne 30-40 millimeter), kraftige, litt blanke, rødbrune til svarte trebukker. Hannens antenner er kamtannede og omtrent så lange som kroppen. Pronotum har rundede sider og en pigg midt på hver sidekant. Dekkvingene er parallellsidige med avrundede "skuldre", uten lengderibber.

## Utbredelse
Slekten er utbredt i Sentral-Asia.

## Systematisk inndeling
Artene har ofte vært plassert i slekten *[[Prionus]]*.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien sagbukker, Prioninae Latreille, 1802  
******* Stammen Prionini Latreille, 1802
******** Slekten *Psilotarsus*  Motschulsky, 1860
********* *[[Psilotarsus brachypterus]]* (Gebler, 1830)
********** *[[Psilotarsus brachypterus alpherakii]]* Semenov, 1900
********** *[[Psilotarsus brachypterus aralensis]]* Danilevsky, 2000
********** *[[Psilotarsus brachypterus brachypterus]]* (Gebler, 1830)
********** *[[Psilotarsus brachypterus hemipterus]]* (Motschulsky, 1845)
********** *[[Psilotarsus brachypterus pubiventris]]* Semenov, 1900
********* *[[Psilotarsus heydeni]]* Ganglbauer, 1888
********** *[[Psilotarsus heydeni arkitensis]]* Danilevsky, 2000
********** *[[Psilotarsus heydeni heydeni]]* Ganglbauer, 1888
********** *[[Psilotarsus heydeni talassicus]]* Danilevsky, 2000
********* *[[Psilotarsus hirticollis]]* Motschulsky, 1860
********** *[[Psilotarsus hirticollis auliensis]]* Danilevsky, 2000
********** *[[Psilotarsus hirticollis hirticollis]]* Motschulsky, 1860
********** *[[Psilotarsus hirticollis nudicollis]]* Danilevsky, 2000
********* *[[Psilotarsus lesnei]]* Semenov, 1933
********* *[[Psilotarsus turkestanicus]]* Semenov, 1888

## Kilder
* Liste over artene
* Prioninae of the World - Prionini http://prioninae.eu/taxonomy/prionini/
## Eksterne lenker
* Bilder av artene
*
Guinea under VM i friidrett 2019

**[[Guinea]]** deltok under VM i friidrett 2019 (utendørs) fra 27. september til 6. oktober 2019 i Doha i Qatar.

## Resultater
### Menn
;Baneøvelser

## Referanser


## Eksterne lenker
* http://www.iaafworldchampionships.com/
Georg Hofmann (bysantinist)

**Georg Hofmann** (født 1. november 1885 in Friesen ved Bamberg i Bayern i Det tyske rike, død 9. august 1956 i Roma) var en tysk teolog og bysantinist.

Hoffmann studerte teologi og filosofi ved det pavelige universitet Gregoriana i Roma og ble presteviet 28. oktober 1912. Den 29. september 1918 trådte han inn i jesuittordenen. Etter din dissertasjon om Petrus Rauch (1494–1558) for Walter Otto og promosjon i 1922 i München underviste han ved det pavelige orientalske institutt som nettopp var blitt overdratt jesuittenes ansvar.

Hofmanns forskningsarbeider dreide seg for det meste om de greske patriarker i Konstantinopel, særlig om patriarkatets relasjoner til Pavestolen etter 1453.

## Referanser


## Litteratur
* 
* Carmelo Capizzi: *Hofmann, Georg, SJ.* I: *[[Lexikon für Theologie und Kirche]].* Band 5: *Hermeneutik bis Kirchengemeinschaft.* 3., völlig neu bearbeitete Auflage. Herder, Freiburg (Breisgau) u. a. 1996, ISBN 3-451-22005-9, Sp. 209.
* Vincenzo Poggi: *Patriarchi ecumenici e peregrinazioni archivistiche di Georg Hofmann S.J. (1885–1956).* In: Frantz Olivié (Hrsg.): *Le patriarcat œcuménique de Constantinople aux XIVe – XVIe siècles: rupture et continuité. Actes du colloque international Rome, 5–6–7 décembre 2005* (= *Dossiers byzantins.* 7). Centre d’études byzantines – néo-helléniques et sud-est européennes – École des Hautes Études en Sciences Sociales, Paris 2007, ISBN 978-2-9518366-8-6, S. 73–90.
Saša Stanišić

**Saša Stanišić** (født 7. mars 1978 i Višegrad (den gang del av Jugoslavia, dagens Bosnia-Hercegovina) er en tysk forfatter.

Han ble født som sønn av en bedriftsøkonom som far og en politikkprofessor som mor. Da krigen i Bosnia begynte, flyktet foreldrene til en onkel som var fremmedarbeider i Heidelberg. Hans mor arbeidet der i et vaskeri og hans far i byggebransjen. De utvandret begge til USA i 1998.

Stanišić gikk på en internasjonal skole i Heidelberg, og deretter i gymnasiet samme sted. Allerede som skoleelev begynte han å beskrive sine krigsopplevelser i dikt, først i sitt morsmål bosnisk og deretter på tysk. Han studerte fremmedspråk og slavistikk og tok mastergrad i 2004. Han arbeidet som assistent-lærer ved Bucknell University i USA, og tok i 2004 eksamen ved litteratur-instituttet i Leipzig.

## Utgivelser

### Oversettelser til norsk

**Hvordan soldaten reparerer grammofonen,* Cappelen Damm 2010, oversettelse Astrid Nordang, ISBN 978-82-02-45187-5
**Før festen*, Cappelen Damm 2015, oversettelse Astrid Nordang, ISBN 978-82-02-45187-5
**Der du kommer fra*, Cappelen Damm 2021, oversettelse Astrid Nordang, ISBN 978-82-02-66657-6

## Referanser


## Eksterne lenker
* 
* 
* 
*
Koreatouren i golf for menn

**Koreatouren i golf for menn** er den viktigste golftouren for herrer i Sør-Korea, som blir arrangert av Korea Professional Golfers' Association (KPGA).

## Vinnere
Touren bruker et poengsystem kalt Genesis-poeng.

*2019 Moon Kyong-jun
*2018 Lee Hyung-joon
*2017 Choi Jin-ho
*2016 Choi Jin-ho
*2015 Lee Tae-hee
*2014 Kim Seung-hyuk
*2013 Ryu Hyun-woo
*2012 Lee Sang-hee
*2011 Hong Soon-sang
*2010 Kim Bi-o
*2009 Bae Sang-moon
*2008 Kim Hyung-sung
*2007 Kim Kyung-tae
*2006 Yang Yong-eun
*2005 Hur Suk-ho
*2004 Yang Yong-eun
*2003 Choi Kyung-ju
*2002 Choi Kyung-ju
*2001 Kang Wook-soon
*2000 Kang Wook-soon
*1999 Kang Wook-soon
*1998 Choi Gwang-soo
*1997 Choi Kyung-ju
*1996 Choi Kyung-ju
*1995 Choi Sang-ho
*1994 Choi Sang-ho
*1993 Park Nam-sin
*1992 Choi Sang-ho
*1991 Choi Sang-ho
*1990 Lee Kang-sun
*1989 Bong Tae-ha
*1988 Park Nam-sin
*1987 Choi Youn-soo
*1986 Choi Sang-ho
*1985 Choi Sang-ho
*1984 Choi Sang-ho
*1983 Choi Sang-ho
*1982 Han Chang-sang
*1981 Choi Sang-ho
*1980 Kim Seung-hack
*1979 Han Chang-sang
*1978 Cho Tae-woon

## Flest seire
***9 seire:**
**Choi Sang-ho: 1981, 1983, 1984, 1985, 1986, 1991, 1992, 1994, 1995
***4 seire:**
**Choi Kyung-ju: 1996, 1997, 2002, 2003
***3 seire:**
**Kang Wook-soon:  1999, 2000, 2001
***2 seire:**
**Choi Jin-ho: 2016, 2017
**Han Chang-sang: 1979, 1982
**Park Nam-sin: 1988, 1993
**Yang Yong-eun: 2004, 2006

## Se også
* Japantouren i golf for menn

## Referanser


## Eksterne lenker
* 
*
CJ Cup

**The [[CJ Corporation|CJ]] Cup** var en golfturnering på PGA-touren mellom 2017 og 2022.

Turnering ble arrangert for første gang i 2017 på Nine Bridges Golf Club på øya Jeju i Sør-Korea, som den første sørkoreanske turneringen på PGA-touren. Turneringen bestod av 78 spillere; 60 plasser fra den foregående FedEx-cupen, vinnerne av KPGA Championship og Genesis Championship, de 3 beste på inneværende Koreatoursesong, den beste spilleren og beste koreaneren på inneværende Asiatoursesong, samt de 3 beste koreanske spillerne på verdensrankingen og 8 sponsorplasser.

Grunnet koronapandemien ble turneringen i 2020 flyttet til USA, og Shadow Creek Country Club i North Las Vegas i Nevada avholdt turneringen på PGA-touren 2020/21.

Året etter ble turneringen avholdt på The Summit Club i Las Vegas, mens den siste utgaven ble spilt på Congaree Golf Club på øya Hilton Head i Sør-Carolina.

I 2024 ble CJ-gruppen hovedsponsoren til Byron Nelson Championship for en tiårsperiode, og flyttet turneringsnavnet «CJ Cup» dit.

## Vinnere

## Referanser


## Eksterne lenker
* 
* Profil på PGATOUR.com
FC Lugano

**Football Club Lugano** er en sveitsisk fotballklubb fra byen Lugano.

## Spillerstall
Oppdatert 29. november 2023.

### Utlånte spillere

## Referanser


## Eksterne lenker
*
Carla Mendes

**Carla Mendes** (født 9. november 1994) er en portugisisk-kappverdisk løper som gar spesialisert seg på 800 og 1500 meter.

Som portugisisk statsborger ble hun nasjonal mester på 1500 meter i 2017 og 2018. Men fra 1. august 2018 representerer hun Kapp Verde i internasjonale konkurranser.

Hun kom på 11. plass i Afrikamesterskapet i friidrett 2018 på 1500 m. Carla Mendes deltok også under Afrikalekene i 2019 på 800 meter og VM i friidrett 2019 på 1500 m uten å komme til finalen.

Hennes personlige rekorder er 2.05,76 på 800 meter, som hun oppnådde i juli 2019 i Barcelona og 4.16,06 på 1500 meter satt i juni 2019 i Huelva. Det siste er den nåværende kappverdisk rekorden.

## Referanser


## Eksterne lenker
*
Heterogomphus flohri

***Heterogomphus flohri*** er en bille som hører til gruppen hornbiller i familien skarabider (Scarabaeidae).

## Utseende
En stor (ca. 40–50 millimeter), kraftig, svart, blank hornbille. Som vanlig hos hornbiller er det stor forskjell mellom kjønnene, hannene er større, har et horn på hodet og en uthuling foran på pronotum. Hos denne arten er hornet langt og slankt, med en tann litt innefor spissen. Pronotum har tre rette, framoverrettede, kraftige horn, ett på hver side og et i midten, og er ellers blankt, svært spredt og fint punktert. Dekkvingene er brede med læraktig overflate, uten punktrader. Hunnen har et kort horn i pannen, og pronotum er rundet uten uthuling. Forleggen (protibia) har fire nokså små tenner på utsiden som er rettet skrått framover. Undersiden har gulaktige hår.

## Levevis
Til tross for at noen av artene er ganske vanlige er det lite man vet om biologien til disse billene. Larvene til de artene der disse er kjente lever i jorda der de spiser dødt, organisk materiale. De voksne billene er aktive om natta og kommer gjerne til lys. Disse artene er ikke regnet som skadedyr.

## Utbredelse
Arten er kjent fra Mexico, Panama, Colombia og Venezuela.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842
******* Slekten *[[Heterogomphus]]* Burmeister, 1847
******** ***Heterogomphus flohri*** (Kolbe, 1906)

## Kilder
* Generic Guide to New World Scarab Beetles – ''Heterogomphus''
* Dynastidae du monde- sjekkliste over artene 

## Eksterne lenker
* 
*
Mateus Evangelista

**Mateus Evangelista Cardoso** (født 1994 i Porto Velho i Rondônia) er en brasiliansk funksjonshemmet friidrettsutøver, som konkurrerer i klasse T37, som er for utøvere med koordineringsvansker, grunnet hypertoni, ataksi eller atetose eller cerebral parese, men som *ikke* sitter i rullestol. Han konkurrerer på sprintdistanser og i lengdehopp, og ble verdensmester på 200 meter i klassen T37 under Para-VM i friidrett 2017. 

## Bakgrunn
Evangelista har medfødt cerebral parese, som i hans tilfelle påvirker høyre side av kroppen. Han begynte med friidrett 13 år gammel. Han har også drevet med fotball 7-a-side, og deltok i denne idretten under Parapanamerikanske ungdomsleker 2009.

## Idrettskarriere
Evangelista deltok i Parapanamerikanske leker 2015 i Canada, og vant der 100 meter, 200 meter og lengdehopp i klassen T37. Under Paralympiske sommerleker 2016 i Rio de Janeiro, fikk han sølv på 100 meter i klassen T37, bak Guangxu Shang fra Kina. Han deltok i Para-VM i friidrett 2017 i London, der han vant 100 meter, og fikk sølv på 200 meter og i lengdehopp. 

Han deltok i Parapanamerikanske leker 2019 i Lima i Peru, og fikk der gull på 100 meter og sølv på 200 meter og i lengdehopp. 

## Referanser


## Kilder
*  Profil hos IPC
*  Lima 2019 - Mateus Evangelista
*  Rio 2016 - Mateus Evangelista Cardoso
Turks- og Caicosøyene under VM i friidrett 2019

**[[Turks- og Caicosøyene]]** deltok under VM i friidrett 2019 (utendørs) fra 27. september til 6. oktober 2019 i Doha i Qatar.

## Resultat
;Kvinner

|- style="text-align:center"
| style="text-align:left"| Yanique Haye-Smith
| style="text-align:left"| 400 m hekk
| 56,98
| 30
| colspan="4" 
|}

## Referanser


## Eksterne lenker
* http://www.iaafworldchampionships.com/
Bård Are Hultengren

**Bård Are Hultengren** (født 1970) er en norsk tidligere judoutøver som representerte Sarpsborg JK.

Han vant to NM-gull og seks NM-medaljer i perioden 1988–1997.

Han har deltatt på EM og VM i judo med blant annet semifinale i VM junior Frankrike 1990.

## Medaljer i norske mesterskap

## Referanser
Bård Nesbø Skreien

**Bård Nesbø Skreien** (født 1986) er en norsk judoutøver fra Førde som har representert Sandnes Judoklubb og Førde Judoklubb.

Han vant tre NM-gull og sju NM-medaljer i perioden 2012–2025.

## Medaljer i norske mesterskap

## Referanser
Dag Andre Espeseth

**Dag Andre Espeseth** (født 1965) er en norsk tidligere judoutøver som representerte Bergen JK.

Han vant ni NM-medaljer i perioden 1984–2000.

## Medaljer i norske mesterskap

## Referanser
Fikspunktiterasjon

### Fikspunktiterasjon
Fikspunktiterasjon kan brukes til å finne en rot i en ligning x = f(x). Metoden er basert på den enkle rekursjonsregelen.

Metoden kan for eksempel brukes til å løse den følgende andregradsligningen

I dette enkle tilfellet er de løsningene kjent, fra teorien for andregradsligninger, nemmelig *x* = 0,5 og *x=1,5*. Dersom vi ønsket å bruke fikspunktiterasjon til å løse ligningen, så kunne rekursjonsformelen skrives på formen

Bruker vi startverdien x0 = 0,1 finner vi tilnærmingene

Med startverdien x0 = 1,6 vil metoden divergere.

Selv om fikspunktiterasjon kan vises å konvergere for svært mange funksjoner f(x), så vil den vanligvis være en lite effektiv metode. Det eksisterer mange mer effektive iterative metoder for å finne røtter i ligninger. En viktig metode er Newtons metode
Vitenskapsåret 1560

## Astronomi
* Joannes Stadius fikk publisert læreboken «Tabulae Bergenses aequabilis et adparentis motus orbium coelestium quae planetarum et siderum vera loca, ante Christum et retro, cum observationum historiis congruentia suppeditant, item de fixis stellis commentarius, quo perpetua loca illarum demonstrantur, et ortus et occasus earundem ad quodlibet clima, tum ex iisdem calamitatis, sterilitatis, valetudinis anniversariae, et geniturarum praenotiones minime aberrantes, edocentur» (*Tabeller etter [[Robert de Berghes|de Berghes]] om himmelsfærens bevegelse og planeter og stjerners sanne posisjon fra før Kristus, med relevante historiske observasjoner fra disse stedene  ...*) og en efemeride, begge basert på det kopernikanske systemet. Köln.

## Botanikk
* Conrad Gesner anla en urtehage som senere ble utviklet til «Alter Botanischer Garten Zürich».

## Institusjoner
* Vitenskapsselskapet «Academia Secretorum Naturae» (*Akademiet for naturens hemmeligheter*), ble stiftet i Napoli unde ledelse av Giambattista della Porta.

## Fødsler

* 17. januar – Gaspard Bauhin (død 1624), sveitsisk botaniker.
* 25. juni – Wilhelm Fabry (død 1634), tysk kirurg.
* Ukjent dato − Thomas Harriot (død 1621), engels matematiker og astronom.

## Dødsfall
* 15. november − Domingo de Soto (født 1494), spansk filosof.

## Referanser
Thurid Hetland

**Thurid Marie Hetland** (født 8. juli 1885 i Stavanger, død 18. januar 1963 på Filtvet) var en norsk skuespillerinne, sangerinne og religiøs forkynner. Hun var skuespiller for både scene og film, opptrådte som pianist og medvirket på en grammofoninnspilling.

## Familie
Thurid Hetland var datter av styrmann Alexander Olai Hetland og jordmor Berthe Christine Pedersen. Hun var søster av skuespiller Cesie Hetland. Hun ble gift med den norsk-amerikanske kunstmaleren Erik P. Petri (1878-1966). Hennes fornavn ble også stavet *Turid*.

## Liv og virke
Thurid Hetland var skuespiller ved Den nationale Scene i Bergen i perioden 1907-1909, hvor hun først ble tatt inn som teaterelev. I 1910 gjorde hun opptredener som romansesangerinne. I 1911 reiste Hetland på turné med blant andre skuespilleren Birger Bruhn. Fra september samme år medvirket hun i Nationalturneens femte sesong under Ludovica Levys ledelse.

Omkring 1914 var hun tilknyttet Chat Noir i Kristiania. I 1914 medvirket hun i Centralteatrets *Central-Tourneen*, ledet av Pehr Qværnstrøm, der hun blant annet fremførte viser fra Chat Noir og medvirket i flere teaterstykker.

Thurid Hetland var også en kort periode filmskuespiller. I 1917 var hun å se i rollen som søsteren til gnieren Per Grunk i stumfilmen *[[En vinternat]]*, en film som regnes som tapt. Samme år medvirket hun også i filmen *[[De forældreløse]]*.

Etter endt skuespillerkarriere ble Hetland religiøs forkynner tilknyttet Hjemforbundet. En periode var hun organisasjonens sekretær.

## Roller i utvalg
**Emma* i *Damen fra Ostende* av Oscar Blumenthal og Gustav Kadelburg (1911)
**Hertugunnen av Berwick* i *Lady Windermeres Vifte* av Oscar Wilde (Nationalturneen, 1912)
**Thérèse Raquin* i *[[Thérèse Raquin]]* (Nationalturneen, 1912)
**Helvig* i *Svend Dyrings hus* av Henrik Hertz (Stavanger Teater, 1912)
**Agnete Lindemann* i *Agnete* (Hammerfest, 1914)
**frk. Sperling* i *Det lykkelige valg* av Nils Kjær (Central-Tourneen, 1914)
**Postmesterinden* i kriminalkomedien *Den røde Hane* av Palle Rosenkrantz (Central-Tourneen, 1914)

## Filmografi
**[[En vinternat]]*, 1917
**[[De forældreløse]]*, 1917

## Innspillinger
**[[Daisy Bell]]* med orgel (Klausen). Innspilt i november 1915. Utgitt på den akustiske 78-platen Gramophone 283370.

## Referanser


## Kilder
* 
* 

## Eksterne lenker
*
Lindera benzoin

***Lindera benzoin*** er en løvfellende busk i laurbærfamilien som vokser i østlige Nord-Amerika.

Den blir opptil 5 m høy og er rikt forgreinet med tynne greiner. Barken er brun med små hvite, runde korkporer. Bladene sitter spredt og dufter. De er eggformede, helrandede, glatte, 6–15 cm lange, 2–6 cm brede og har kileformet basis. Store blad er tilspissede, og små blad mer avrundet. Høstfargen er gul.

Busken blomster tidlig på våren før løvsprett. Den er særbu med hann- og hunnblomster på ulike planter, men tvekjønnede blomster forekommer også. Blomstene dufter og har 6 gule tepaler. Hannblomstene er størst og har 9 pollenbærere som sitter i 3 kranser. Hunnblomstene har opptil 18 sterile pollenbærere (staminodier). Frukten er en rød, avlang og 10 mm lang steinfrukt.

*Lindera benzoin* er utbredt fra Maine og Ontario i nord til Kansas, Texas og nordlige Florida i vest og sør. Den vokser langs elvebredder og som undervegetasjon i fuktig, næringsrik skog, helst på kalkgrunn. Blomstene pollineres av små bier og tovinger. Åmene til prometeusspinner og svalestjerten *[[Papilio troilus]]* eter bladene.

Indianerne brukte *Lindera benzoin* til forskjellige medisinske formål. Tørkede, malte frukter kan brukes som en erstatning for krydderet allehånde.

## Galleri

Common Spicebush - Flickr - treegrow.jpg|Vekstform
Spicebush 2015-04-10-20.45.53 ZS PMax (17102412856).jpg|Blomster
Lindera benzoin 1zz.jpg|Blad
Lindera benzoin 02531.jpg|Frukt
Lindera benzoin 4zz.jpg|Høstfarge


## Litteratur
* 
* 
* 

## Eksterne lenker
*
Ole Henrik Buljo

**Ole Henrik Buljo** (1939–2017) var ordfører i Kautokeino i tre perioder: 1980–1981, 1984–1987 og 1992–1993. Han representerte Samefolkets liste, men hans politiske engasjement startet i Senterpartiet. Også hans sønn, Jan Ole Buljo, var senere ordfører i Kautokeino.

Buljo var bonde i Mieron i Kautokeino, men avviklet gårdsdriften i midten av 1990-årene. En periode var han predikant i Norges Samemisjon. I 1970-årene kom han med i Kautokeino sameforening og ble leder der. I flere år var han nestleder i Nordisk samisk institutt.

## Referanser


## Kilder
* Tidligere Kautokeino-ordfører er død. Artikkel hos ifinnmark.no av Tonia Kvernmo
* Minner fra samisk samtidshistorie. Artikkel hos ifinnmark.no av Johan Klemet Kalstad
Konfliktåret 1560

## Pågående konflikter
* Livlandskrigen
* Krig mellom kongedømmet Ahom og kongedømmet Kamata om kontroll over Brahmaputra-dalen.

## Hendelser
### Europa
* 18. mars − Franske tropper slo tilhengere av reformasjonen i Skottland i Glasgow.
* 9. − 14. mai − Ottomansk flåte vant et sjøslag ved Djerba.
* 2. august − Slaget ved Ergeme.

### Asia
* Daimyō Azai Nagamasa slo utfordreren Rokkaku Yoshikata i et slag ved Norada, Japan.
* mai eller juni − Oda Nobunaga slo utfordreren Imagawa Yoshimoto i et slag ved Okehazama, Japan.
* Portugal invaderte kongedømmet Jaffna.

## Fødsler

## Dødsfall
* 29. september − Gustav Vasa
Dag Hodne

**Dag Hodne** (født 30. april 1946) er en norsk tidligere judoutøver som representerte Norsk Judo og Jiu-jitsu Klubb.

Han vant fire NM-gull og sju NM-medaljer i perioden 1969–1974.

## Medaljer i norske mesterskap

## Referanser
Egil Kvåle

**Egil Steinar Kvåle** (født 1967) er en norsk judoutøver som representerer Levanger Judoklubb.

Han vant 7 NM-gull og 18 NM-medaljer i perioden 1987–2015.

Kvåle ble rangert som nummer 462 på listen over de tusen beste idrettsutøverne i Trøndelag på avisa *Nidaros* sin kåring i 2022.

## Medaljer i norske mesterskap

## Referanser
Eivind Brauer

**Eivind Brauer** (født 1960) er en norsk tidligere judoutøver som representerte Ippon Judoklubb i Bærum.

Han vant fem NM-medaljer i perioden 1978–1985.

## Medaljer i norske mesterskap

## Referanser
Erik Alsgaard

**Erik Erland Pham Alsgaard** (født 1996) er en norsk judoutøver som representerer Ippon Judoklubb i Bærum.

Han vant fire NM-gull og ti NM-medaljer i perioden 2014–2022.

## Medaljer i norske mesterskap

## Referanser
Erik Brunvatne

**Erik Brunvatne** (født 1963) er en norsk tidligere judoutøver som representerte Vennesla JK.

Han vant to NM-gull og ni NM-medaljer i perioden 1983–1992.

## Medaljer i norske mesterskap

## Referanser
Krka

**Krka** kan referere til:

## Elver
* Krka (Kroatia), kroatisk elv som munner ut i Adriaterhavet.
* Krka (Slovenia), sideelv til Sava i Slovenia.
* Krka (Una), sideelv til Una i Bosnia-Hercegovina og Kroatia.
* Gurk (elv) (Krka), sideelv til Drava (Drau) i Østerrike.

## Annet
* Krka nasjonalpark i Kroatia.
* Krka (firma), legemiddelfirma med hovedsete i Slovenia.

## Se også
* Gurk
Krka (Una)

**Krka** er en høyre sideelv til Una, som danner en del av grensen mellom Bosnia-Hercegovina og Kroatia.

Hele løpet til Krka, sammen med kilden, er beskyttet og en del av Una nasjonalpark. Elven springer ut fra foten av platået Cvijetinić, i nærheten av landsbyen Mali Cvjetnić. Kilden er karstisk og preget av stor vannføring, slik at elven der allerede er dannet og rik på vann. Kilden ligger i en bortgjemt dal, med en gammel vannmølle som fremdeles står der. Tilgangen til elvedalen er ryddet og merket, men ganske krevende å gå. 

Elven er stri, klar og drikkelig. Bare ørret og harr lever i den, og fiske er bare tillatt i visse områder og er underlagt strenge regler og forskrifter.

## Referanser


## Eksterne lenker
*
Geir Bjerknes

**Geir Bjerknes** (født 1990) er en norsk judoutøver fra Kongsberg som representerer Bergkameratene.

Han vant fire NM-gull og ti NM-medaljer i perioden 2011–2018. Han vant kongepokalen i 2018.

## Medaljer i norske mesterskap

## Referanser